Tervetuloa Etelä-Pohjanmaan IV Energiapäivään!
Etelä-Pohjanmaan IV energiapäivä järjestetään perjantaina 23.2.2018 klo 8.30–12 Seinäjoella Framin auditoriossa 1(Frami B, Kampusranta 9, 60320 Seinäjoki). Tämän jälkeen on mahdollisuus osallistua yritysvierailuun Lakeuden Etappi Oy:n biokaasulaitokselle (Laskunmäentie 15, 60760 Pojanluoma, Ilmajoki). Paikalla on mielenkiintoisia EU- ja valtakunnantason energia-alan asiantuntijoita ja vaikuttajia, jotka tuovat esiin Suomen nykyistä energiantuotannon ja uusiutuvan energian tilaa. Lisäksi tuodaan esiin mahdollisia vaatimuksia ja kehitysnäkymiä mm. älykkäiden sähköverkojen ja rakennettujen ympäristöjen osalta. Euroopan parlamentin jäsen Anneli Jäätteenmäki tuo esiin EU-energia ja ilmastotavoitteita sekä niiden vaikutuksia Suomeen. Vaasan yliopiston sähkötekniikan professori Kimmo Kauhaniemi tulee kertomaan Suomen sähköverkon nykytilasta ja siihen tulevaisuudessa vaikuttavista muutoksista ja haasteista. Green Building Council Finland kestävän kehityksen asiantuntija Jessica Karhu tuo esiin kestävään rakentamiseen ja rakennettuun ympäristöön keskeisesti vaikuttavia energia- ja ympäristötehokkuus asioita. Tilaisuudessa on esillä kolme ajankohtaista yritystä/kohdetta, joiden ajankohtaiset tuotteet/palvelut/toimenpiteet tarjoavat konkreettisten esimerkkien kautta uudenlaisen näkökulman sekä mahdollisuuden energiatuotannon ja energiatehokkuuden kehittämiseen. As Oy Tampereen Pohjolankatu 18-20 hallituksen puheenjohtaja Pertti Vesterinen kertoo valtakunnallisesti paljon huomiota saaneen ja esimerkillisesti energiatoimenpiteitä tehneen taloyhtiön kehitystarinan. JL Metals Oy:n projektijohtaja Otto-Pekka Pasanen kertoo prosessiteollisuuden erilaisista bioenergiaratkaisuista sekä niiden tarjoamista mahdollisuuksista Etelä-Pohjanmaan alueen yritykselle. Fimuskraft Oy/ RMV Tech Oy:n myynti ja markkinointijohtaja Ahti Koivunen esittelee biokaasun potentiaalisia hyödyntämismahdollisuuksia sekä uudenlaisen energiatehokkaan turbiinin käyttöä lämmön ja sähkön yhteistuotannossa. Huom! Uutena edellisiin energiapäiviin verrattuna, tänä vuonna on tarjolla mielenkiintoinen ja ajankohtainen mahdollisuus vierailla ja tutustua Lakeuden Etappi Oy:n kiertotaloutta tukevaan ja hyödyntävään biokaasulaitoksen toimintaan. Katso tilaisuuden koko ohjelma täältä >> Ilmoittaudu mukaan viimeistään 19.2.2018 osoitteessa: https://goo.gl/forms/t3hgn3c7EH3Jwb5G3 Tilaisuus on maksuton. Tilaisuuden järjestävät Etelä-Pohjanmaan liitto ja Thermopolis Oy (Innovatiivinen ja resurssitehokas Etelä-Pohjanmaa -hanke)
Maksuttomassa Hyvän Olon PopUp -tapahtumassa hyvinvointi- ja kauneustuotteiden, kehon ja mielen hyvinvointipalveluiden esittelyä, vinkkejä ja neuvoja sekä tuotemyyntiä. Järjestäjinä ryhmä alueella toimivia hyvinvointialan yrittäjiä.
Ei ennakkoilmoittautumista. Tiedustelut 040-7428812/Tuula
Hitaita tansseja ja Hidasta Lavafoksia perusteista lähtien Härmän Kylpylässä kolmena peräkkäisenä torstaina (8.2., 5.2. ja 22.2.) klo 18.15 -21. Näille kursseille lähtöstarttina 1.2. suljetun otteen tanssitekniikkakurssi. Ohjaajina Tuula Nummela ja Kai Tamminen. Tervetuloa oppimaan kanssamme mukavassa seurassa! www.tanssiaskeleet.fi
Seinäjoen kaupunginorkesterin konsertti yhdessä Esko Grundströmin kanssa
VALTIOTTOMIEN KANSOJEN MUSIIKKIA to 22.2. klo 19 Seinäjoki-sali Teos- ja taiteilijaesittely klo 18.15, Seinäjoki-sali SEINÄJOEN KAUPUNGINORKESTERI Solisti: ESKO GRUNDSTRÖM Valtiottomien kansojen musiikkia on pieni konsertillinen uutta maailmanmusiikkia kamariyhtyeelle. Se on tuore, yleissivistävä katsaus ajankohtaiseen aiheeseen. Konsertin on sovittanut ja säveltänyt mm. kurdien, romanien ja palestiinalaisten perinnemusiikin pohjalta Esko Grundström, joka nähdään ja kuullaan konsertissa myös multi-instrumentalistina ja juontajana. Musiikin kantaesitti marraskuussa 2016 Lapin kamariorkesteri ja Seinäjoen kaupunginorkesteri viihdytti sillä kaupunkimme kuudesluokkalaisia keväällä 2017. Ohjelma: Khosha Hawraman, trad. Kurdistan (Iran) Vandembrilen marssi, trad. Vallonia Rustem si suite, trad. Romanian romanit Taraf de Haidouks Voi ruusuni, trad. Suomen romanit Valamon kirkonkellot, trad. Laatokan Karjala Nimetön, trad. Palestiina Amelian testamentti, trad. Katalonia Nimetön, trad. Ewe-kansa (Länsi-Afrikka) Tervetuloa!
Tilaisuus on maksuton, tervetuloa mukaan!
TIETOISKU: Yritysturvallisuus murrosta tietomurtoon
Tässä tietoiskussa kuullaan nykyisistä tyypillisimmistä yritysturvallisuuden uhkista sekä niiden torjunnasta ja vahinkojen ehkäisemisestä.
Erilaiset huijauslaskut etenkin kesäisin ovat riesa ja riski monille yrityksille. Samaan aikaan isompiin yrityksiin kohdistuva rikollisuus on kasvussa ja esim. kaupan ja rakennusalan arviot turvallisuustilanteesta ovat muita aloja synkemmät, kertoo Kauppakamareiden yritysturvallisuusselvitys vuodelta 2017. Pienissä yrityksissä on harvoin riittävästi resursseja ennakoida ja varautua kaikkiin turvallisuusuhkiin ja osa yrityksistä kokeekin ettei saa tarvitsemaansa tietoa. Tässä tietoiskussa kuullaan nykyisistä tyypillisimmistä yritysturvallisuuden uhkista sekä niiden torjunnasta ja vahinkojen ehkäisemisestä ja tilaisuus soveltuu niin alueen pk-yritysten ja julkisektorin johdolle, henkilöstöasioista vastaaville kuin turvallisuudesta vastaavillekin. Ohjelma 8:00 Ilmoittautuminen ja aamukaffit 8:15 Pk-yritysten tietoturvallisuuden kehittäminen ja turvallisuusuhkiin varautuminen, tietoturva-asiantuntija, toimitusjohtaja Mika Lindberg, Opsec Oy 9:15 Kaffitauko 9:30 Turvatekniikka ja vartiointi yrityksen omaisuuden, kiinteistöjen ja henkilöstön suojana, kehitysjohtaja Pekka Rintamäki, NY Quality Services Oy 10:15 Yritysten rikosturvallisuus 2017 – Riskit ja niiden hallinta, asiantuntija Kaisa Saario, Keskuskauppakamari 11:30 Tilaisuus päättyy
Rumpali Jussi Lehtosen musiikkia jazzmusiikin huippujen tulkitsemana
Taideyliopiston Sibelius-Akatemian Seinäjoen yksikkö
Jussi Lehtonen Band esiintyy Suomen Jazzliiton kiertueella Hotelli-Ravintola Almassa Seinäjoella. Yhtyeen riveissä kuullaan Lehtosen lisäksi neljää muuta kotimaista jazzin ykkösliigan soittajaa, pianisti Aki Rissasta, saksofonisti Joonatan Rautiota, kitaristi Teemu Viinikaista sekä basisti Jori Huhtalaa. Suomen eturivin rumpaleihin lukeutuva Jussi Lehtonen (s. 1977) on tunnettu moniulotteisena muusikkona, jolla syvällinen perinnetietous yhdistyy suvereeniin instrumentin hallintaan. Energisellä ja svengaavalla Lehtosella on runsaasti kokemusta erikokoisten yhtyeiden kanssa työskentelystä, ja hän onkin esiintynyt lukuisten kansainvälisten ja kotimaisten huippumuusikoiden kanssa. Esimerkkinä tästä on yhteistyö arvostetun amerikkalaissaksofonisti Dave Liebmanin kanssa, jonka kanssa Lehtonen, pianisti Aki Rissanen sekä Jori Huhtala julkaisivat vuonna 2014 projektin nimeä kantavan albumin, joilla kuultiin myös Lehtosen sävellyksiä ja sovituksia. Samana vuonna Lehtonen julkaisi levyn myös Koko Jazz Orchestran kanssa, jolle hän myös sävelsi materiaalia. Omien yhtyeidensä lisäksi Lehtonen soittaa muun muassa Eero Koivistoisen, Jukkis Uotilan ja Severi Pyysalon yhtyeissä. Aktiivisesti oman sävellystuotantonsa kanssa työskennellyt Lehtonen on julkaissut tähän mennessä kolme soololevyä: vuonna 2009 albumin Firstborn, vuonna 2013 This Time sekä vuoden 2017 lopulla tuoreimman Move on. Uusimmalla, loppuvuodesta 2017 julkaistulla Move On -albumilla Lehtonen palaa saman kokoonpanon pariin kuin ensilevyllään, ja albumin materiaali onkin kirjoitettu juuri nämä muusikot mielessä. Nämä kotimaisen jazzmusiikin huiput, Joonatan Rautio, Teemu Viinikainen, Aki Rissanen ja Jori Huhtala yhdistettynä yhtyejohtaja Lehtoseen loihtivat yhdessä esille voimakkaita sävyjä ja intensiteettiä, jossa jokaisen soittajan vahvuudet pääsevät kauniisti esille. Jussi Lehtonen: rummut ja sävellykset Joonatan Rautio: tenorisaksofoni Teemu Viinikainen: kitara Aki Rissanen: piano Jori Huhtala: kontrabasso Liput ovelta 10 / 7e. Vain käteismaksu.
265€ / 350€. Hintoihin lisätään alv. Hinta sisältää aamukahvit, koulutuksen ja koulutusaineiston.
Yksityisen osakeyhtiön voitonjako ja verotus
Miten huomioida varojenjako oikeaoppisesti ja lainmukaan verotuksessa ja kirjanpidossa? Oikeinkirjattu varojenjako ehkäisee aiheettomilta veroseuraamuksilta.
Miten huomioida varojenjako oikeaoppisesti ja lainmukaan verotuksessa ja kirjanpidossa? Osakeyhtiölaki määrittää erilaiset varojenjakotavat, jakokelpoisen vapaan pääoman, maksukykyvaatimuksen sekä osakkaiden aseman. Oikeinkirjattu varojenjako ehkäisee aiheettomilta veroseuraamuksilta. Varojenjaossa seuraa veroseuraamuksia. Miten hoidan osinkojen verotuksen tai omien osakkeiden hankinnan? Päivän jälkeen olet yhä valmiimpi hoitamaan osakeyhtiön voitonjakoon liittyviä kysymyksiä yhtiöoikeuden, verotuksen sekä kirjanpidon kannalta. Sisältö Varojenjako osakeyhtiölain mukaan eri varojenjakotavat jakokelpoinen vapaa pääoma maksukykyvaatimus osakkaiden asema Varojenjaon veroseuraamukset osingon verotus työperäinen osinko peitelty osingonjako SVOP omien osakkeiden hankinta muut varojenjakotilanteet
ti 20.2. klo 20 Culture Club Still Standing Esko Grundström soolona Esko Elias Grundström lukeutuu Suomen eniten keikkailevien muusikoiden joukkoon. Hän saattaa esiintyä yhtyeen jäsenenä 300 kertaa vuodessa - mutta yksin vain kentien kerran kolmessa vuodessa. Harvinaisessa soolokonsertissa kuullaan kansanmusiikkia tunnetuista, tunnustamattomista ja kuvitteellisista valtioista tulkittuna lukuisilla instrumenteilla.
Liput 15 € Ryhmät 13 €, ryhmän minimikoko 10 henkilöä Lisätiedot ja ennakkovaraukset kulttuurikarikko@gmail.com Varauksen voi tehdä sähköpostiin viimeistään tuntia ennen esityksen alkua. Myöhemmin sähköpostia ei enää lueta.
Arto Mellerin näytelmä Siriuksen vieraat
Itäkylän nuorisoseura Luomalantie 17 62660 Itäkylä
SIRIUKSEN VIERAAT - PALUU KOTIIN ”Minä kannan tätä maisemaa sisimmässäni, se on osa minua.” Arto Mellerin näytelmä Siriuksen vieraat on huumorin sävytteinen draama, joka sijoittuu Sirius-nimiseen lomakylään ja sen lähiympäristöön Etelä- ja Keski-Pohjanmaan rajoilla. Kaikilla on ollut omat syynsä tulla tuonne korpeen, rämeen keskelle ja asettautua Turjanjärven rannalle, Turjantaustan kylään. Osalla on ollut syynsä myös lähteä pois. Kotiinpaluujuhlassa kylän asukkaiden elämät kietoutuvat hetkeksi yhteen: haaveissa, pelossa, kaipuussa, kostossa. Mikä merkitys on omilla juurilla? Onko se siunaus? Vai kirous? Maksaako seuraava sukupolvi edellisen virheet? Siriuksen vieraat -näytelmän henkilöhahmoissa, tapahtumissa ja miljöössä on paljon yhtymäpintaa Mellerin omaan kotikylään, Lappajärven Itäkylään. Näytelmä kuvaa lämminhenkisellä, ironisella tavalla kylän asukkaiden elämää. Mellerin tarkkanäköisyys ja pureva ote kohtelee henkilöitään suurella sydämellä mutta näpäyttäen - pienisieluisten ihmisten asenne tukahduttaa haaveita ja toiveita. Vaikka näytelmän kirjoittamisesta tulee 34 vuotta, on näytelmän tapahtumien myllerryksessä toimivien henkilöhahmojen sielunmaisema yhä tunnistettavaa. ”Kaikki toistuu, kertautuu, eri sävellajissa vaan. Niin kuin kaikki mitä meille tulee tapahtumaan olis alusta saakka valmiina DNA:ssa.” Kotiinpaluusta on kyse myös Kulttuuriyhdistys Karikon tuotannossa – näytelmä tuotetaan Mellerin kotitaloa vastapäätä sijaitsevalle Itäkylän nuorisoseuralle. Siriuksen vieraat onkin surullisenkarhea ylistyslaulu Arto Mellerin juurille. Esitykset: pe 9.2. klo 19 (ensi-ilta) la 10.2. klo 19 su 11.2. klo 15 pe 16.2. klo 19 la 17.2. klo 19 su 18.2. klo 15 pe 23.2. klo 19 la 24.2.klo 19 su 25.2. klo 15 Liput 15 € Esityksen kesto n. 2 h väliaikoineen Lisätiedot ja ennakkovaraukset kulttuurikarikko@gmail.com. Varauksen voi tehdä sähköpostiin viimeistään tuntia ennen esityksen alkua. Myöhemmin sähköpostia ei enää lueta. Lisänäytöksiä ei ole tulossa, joten esitysajankohta kannattaa valita ja tilata liput ajoissa. Käsikirjoitus Arto Melleri Ohjaus Katja Kujala Ylpiän tytön kosijat -liikekieli Samuli Koskela Lavastus Ari Kujala ja Katja Kujala Puvustus Tuija Ahola Äänisuunnittelu Katja Kujala Tuotannon graafinen ilme Marika Rintanen Valo- ja äänitekniikka Soundbros Oy Rooleissa: Aatos Kärmeshauta (ent. maanviljelijä, nyk. kansanpelimanni, reservi-intiaani), Matti Järvelä Marjuli (edellisen tytär), Helmi Kujala Matti (hänen veljensä, ensin mainitun poika, kehityksessään jälkeenjäänyt), Jaakko Seppä Erkki J. Untamala (lehtori, lomakeskuksen toiminnanjohtaja, nimimerkki kapteeni Olli Romu), Jouni Leppä-aho Iiris Singer (ent. kyläompelija), Tuija Ahola Anders (hänen poikansa, bastardi, maailmalla ollut ja monilta kaivattu), Samuli Koskela Orvo Pruun (näyttelijä, teatterinjohtaja, edellisen biologinen isä, 60-vuotias), Tuomo Savola Angela (os.s Aava, näyttelijätär, edellisen uusin vaimo, 33-vuotias), Arja Tikkanen Viiltäjä-Jaska (paikallisen punk-yhtyeen ”Viiltäjä-Jaska & Haisevat Teurasjätteet laulusolisti, Marjulin poikaystävä) Eetu Riihimäki 1. Kylänpoika (Jaskan ja 2.Kylänpojan kaveri), Matti Tenhunen 2. Kylänpoika (Jaskan ja 1. Kylänpojan kaveri), Juha Klemola Naistoimittaja (paikallislehdestä, Untamalaan ihastunut), Maria Takala Turjantaustan kansalaisopiston näytelmäpiiri, Itäkylän mieskuoro: Reijo Hilli, Ari Kujala, Juuso Kujala, Olli Mäki, Esa Rintala, Timo Kellokoski ja Voitto Koivula Esityksessä käytetään teatterisavukkeita. Esityksen tuottaa Kulttuuriyhdistys Karikko ry yhteistyössä Järvilakeuden kansalaisopiston kanssa. Tuotantoa on tukenut Järviseutu-säätiö.
Minna Salonen Taidenäyttely Merkit meissä, meistä
Varikkogalleria Seinäjoki 27.1.-18.2.2018
Näyttelyni aihe valikoitui niin, kun löysin kirpputorilta vanhoja valokuvia, visiittikortteja, joiden pysähtynyt, vakavamielinen tunnelma alkoi kiehtomaan minua. Miten kuvat olivat päätyneet kirpputorille? Eikö kukaan muistanut kuvissa olevia ihmisiä? Näyttelyni Merkit meissä, meistä käsittelee muistamista, unohtamista, ajankulumista, tuntemattomia ihmisiä ja heidän tarinoitaan, sitä miten jokainen luo merkkinsä maailmaan omalla tavallaan. Taideteos on merkki, jonka taiteilija jättää tuleville sukupolville. Näyttelyssäni on esillä akryylimaalauksia, sekatekniikkakollaaseja ja hiilipiirroksia. Tervetuloa!
Meidän paikat: Seinäjoen asema-alueen tulevaisuus
Meidän paikat: Seinäjoen asema-alueen tulevaisuus Tilaisuudessa mietitään Seinäjoen asema-alueen merkityksiä. Kokoontumisen aluksi osallistujat vastaavat muutamaan helppoon kysymykseen. Sen jälkeen kuullaan lyhyt esitelmä asema-alueen historiasta, nykypäivästä ja tulevaisuudesta. Lopuksi keskustellaan aseman merkityksestä ja siitä, minkälaisena paikalla olijat haluavat nähdä asemaseudun tulevaisuudessa. Mitä toimintoja siellä pitäisi olla ja miltä asema-alueen tulisi tulevaisuudessa näyttää? Vetäjänä rakennustutkija Sirkka-Liisa Sihvonen Etelä-Pohjanmaan maakuntamuseosta. Mitä on kulttuuriperintömme? -tapahtumasarja vuoden 2018 aikana johdattelee tarkastelemaan kulttuuriperintöä eri näkökulmista. Esitelmä- ja työpajat Kivinavetalla 10.1. Arjen esineistä museoaineistoksi. Mitä museon pitäisi muistaa meistä? kokoelma-amanuenssi Eeva Korvola 28.2. Meidän paikat. Millaisia merkityssuhteita liittyy esimerkiksi asema-alueelle? rakennustutkija Sirkka-Liisa Sihvonen, klo 18.00. 28.3. Kulttuuriperintö voimavarana. Museolehtori Kirsi Hänninen, klo 14.00. 18.4. Aineeton kulttuuriperintö. Millaisia taitoja ja tapoja meillä on? Intendentti Sanna Kattelus. Muistelupajat Tapahtumasarjaan liittyy myös Suojeluskunta ja Lotta Svärd -museolla järjestettävät muistelupajat. 9.9. Teollisuusympäristöt ja –työ, etenkin tekstiilitehtaat, Suojeluskunta ja Lotta Svärd -museo 24.10. Kaupat ja kioskit, Suojeluskunta ja Lotta Svärd -museo 14.11. Vapaa-ajanvietto ja harrastukset, Suojeluskunta ja Lotta Svärd -museo
MARS goes SAD 2018 Musiikkialan koulutuspäivä
EI AUTA ITKU MUSAMARKKINOILLA. Siksi MARS goes SAD: Seinäjoki Artist Day. Maksuton musiikkialan koulutuspäivä.
la 17.2.2018 klo 11:30 – 17:00 AVOIMET SAD-SESSIOT 12.00 MUSABISNES-BATTLE Heta Hyttinen (Ginger Vine Management & PR) Feniks Willamo (All Day Agency) Eeka Mäkynen (Finnish Metal Events Oy) 13.10 BIISINTEKEMINEN Samae Koskinen M Eetu Kauppinen (Miten lauluni syntyvät?) 14.10 Varickon lounas (omakustanteinen SAD-tarjouksella) 14.50 NEUVOTTELEMINEN Lottaliina Pokkinen (Muusikkojen liitto, Muusikon Sopimusopas) 16.00 KANSAINVÄLISTYMINEN Katariina Sorsa (Music Finland) Yksityisistä SAD-sparrauksista ja päivän aikataulusta lisää: www.rytmi-instituutti.fi/sad ILMOITTAUDU: https://goo.gl/forms/HPCSBnDaMdzHID4F2 IG ja Twitter: #MARSgoesSAD Muutokset mahdollisia.
65€, sisältää koulutuksen, materiaalin ja tarjoilut kurssilla.
Lasten ensiapu ja hätätilanteet Seinäjoki
Vauvojen ja lasten ensiapuun keskittyvä ensiapukurssi. Suunnattu lasten vanhemmille ja lasten parissa työskenteleville.
Vauvojen ja lasten ensiapuun keskittyvä ensiapukurssi Seinäjoella. Kokenut ambulanssissa työskentelevä ensihoitaja opettamassa kurssilla ensiaputaitoja. Ensiapukoulutuksen info ja harjoitukset ovat erityisen hyödyllisiä kaikille lasten vanhemmille, isovanhemmille sekä lasten parissa työskenteleville! Sisältö: -lapsen tukehtuminen -lapsen elvytys -lapsen tavallisimmat sairaskohtaukset sekä tapaturmat ja niiden ensiapu -allerginen reaktio (ruoka, ampiainen, kyykäärme, lääkkeet) -kuumekouristus -aivotärähdyksen hoito -haavat -myrkytykset Kurssista mahdollista saada ensiaputodistus. Lisätiedot ja ilmoittautuminen: www.uskallaauttaa.fi
Jäsenhinta 265€ / normaalihinta 350€. Huomaa myös kirjanpidon koulutus, jolloin koko päivä jäsenhinta 350€ / normaalihinta 455€. Hinta sisältää kahvituksen, koulutuksen, koulutusmateriaalit ja lounaan. Hintoihin lisätään alv 24%
Koulutuksessa avataan ajatusmallia, joka on tuloslaskelman ja taseen rakentamisen takana.
Yrityksen taloudellisen tilanteen arviointi muodostuu usein tuloslaskelman ja taseen sisäistämisestä. Koulutuksessa avataan ajatusmallia, joka on tuloslaskelman ja taseen rakentamisen takana. Käydään tuloslaskelma ja tase läpi, poimimme huomionarvoisia yksityiskohtia. Puhumme tavallisimmista kannattavuuden tunnusluvuista ja miten erilaiset liiketapahtumat vaikuttavat niihin. Suosittelemme koulutusta ammatissaan kannattavuudesta kiinnostuneiden lisäksi esimerkiksi yrityksen edustajan ja kirjanpitäjän muodostamalle työparille. Sisältö Ajattelumalli tilinpäätöksen takana Tuloslaskelman ja taseen rakenne Tulkintaan liittyvät seikat Suoraan tuloslaskelmasta ja taseesta löytyvät tunnusluvut Kannattavuuden tunnusluvut Maksuvalmiuden ja vakaavaraisuudentunnusluvut Tehokkuuteen liittyvät tunnusluvut Liiketapahtuman vaikutus tunnuslukuun Yhdistyksen kirjanpidon koulutus samana iltana Yleishyödyllisen yhdistyksen kirjanpidon perusteet -koulutus on tarjolla samana iltapäivänä kello 15.45 – 20. Voit ilmoittautua molempiin! Kahden koulutuksen settiin kuuluu Tilinpäätöksen lukeminen ja Yhdistyksen kirjanpito. Pakettihinta on 350 euroa. Illan koulutus erikseen maksaa 105 euroa.
Hinta tämä ilta 105. Huomaa myös tilinpäätöksen lukemisen koulutus, jolloin koko päivä 350 / 455. Hinta sisältää kahvituksen, koulutuksen, koulutusmateriaalit ja välipalan.
Yleishyödyllisen yhdistyksen kirjanpidon perusteet
Koulutusillassa tutustut yleishyödylliselle yhdistykselle ominaisiin kirjanpitokysymyksiin käytännönläheisellä tavalla.
Yhdistyksen vuoden talousasioista on tärkeä ymmärtää perusteet. Koulutusillassa tutustut yleishyödylliselle yhdistykselle ominaisiin kirjanpitokysymyksiin käytännönläheisellä tavalla. Kirjanpidon vientien lisäksi illassa opetellaan tuloslaskelman ja taseen rakenteita. Illan jälkeen sinun on kollegoidesi kanssa helpompi seurata yhdistyksen taloudellista tilannetta, innostuneiden jopa tehdä kirjanpito. Koulutuksessa lähdetään liikkeelle alkeista, joten aikaisempaa kokemusta kirjanpidosta ei edellytetä. — Tilinpäätöksen lukeminen -koulutus on tarjolla samana päivänä kello 8.45 – 15.00. Voit ilmoittautua molempiin! Kahden koulutuksen settiin kuuluu Tilinpäätöksen lukeminen ja Yhdistyksen kirjanpito. Pakettihinta on 350 euroa. Päivän koulutus erikseen maksaa 265 euroa. Sisältö Yhdistyksien erityispiirteet kirjanpidon kannalta Kirjanpidon haltuunotto – Tehtävät, periaatteet, tekniikka ja kirjausperusteet Mitä on juokseva kirjanpito? – Käytäntö – Milloin tulokseen ja milloin taseeseen Tuloslaskelma ja tase – Pääpiirteet ja yhteys yhdistystilikarttaan Tilinpäätöksen idea
Ennakkoliput NetTicket.fi 15 € (sis. palvelumaksun) Liput ovelta 20 € (käteismaksu)
Ryhmäliput 13 €/kpl (väh. 10 hlö) Varaukset Facebook Messengerillä tai sähköpostilla feminateatteri@gmail.com
FeminaTeatterin naiset ovat joutuneet vankilaan, taloon, joka on täynnä bluesia ja burleskia!
Törnävän sairaalan juhlatalo Seurala, Huhtalantie 53
Blue´s the New Blackin tapahtumapaikka on fiktiivinen, läpeensä televisiosarjojen ja amerikkalaisten elokuvien kliseiden kyllästämä naisvankila, jonne tuodaan ryhmä uusia vankeja. Kaikkien rikoksien kohteissa on jotain yhteistä, mutta mitä? Tarina kulkee rouhevan bluesin ja vielä rouhevamman burleskin saattelemana pitkin Seuralan catwalkia. Esityksen livemusiikista vastaa Big Hand & Boogie Legs -trio. Katsojat saavat yhdellä lipulla teatteria, burleskia ja bluesia. Ohjaus Laura Kivimäki Käsikirjoitus FeminaTeatteri & Laura Kivimäki Koreografiat Riina Kortesoja eli burleskitaiteilija Ginger Ale Musiikki Big Hand & Boogie Legs: Big Hand Niemi, kitara & laulu Chef, basso & laulu Teemu Vuorela, rummut sekä Eeva Kurssi, viulu Vierailija Ville Orttenvuori Esityksen suositusikäraja 15 vuotta